== Karriere ==
For at undgå [[værnepligt]] i det franske militær rejste Latour i [[1973]] til [[Elfenbenskysten]], hvor han fik arbejde hos en [[Myndighed (institution)|statslig myndighed]]. I [[Abidjan]], det daværende økonomiske centrum i landet, der havde opnået selvstændighed i [[1960]], går han i gang med at undersøge hvorfor, franske [[virksomhed]]er ikke formåede at ansætte afrikanere i [[ledelse]]sstillinger, men han fastslår hurtigt, at problemets rod lå hos den franske stat selv. Afrikanske [[ingeniør]]studerende blev kun undervist i [[Abstrakt (begreb)|abstrakte]] [[teori]]er uden konkret forankring, hvorfor de nødvendigvis ikke kunne finde arbejde i virksomhederne, hvor de ikke kunne betjene maskineriet. De afrikanske ingeniører blev set som præmoderne og ikke i stand til at varetage samme jobs, som hvide franskmænd; Latour derimod forklarede problemet med henvisning til [[uddannelse]] og [[Historie|historisk]]-[[kultur]]elle omstændigheder, der satte de afrikanske ingeniører i en umulig position. Denne [[erkendelse]] ledte Latour til at overveje om [[viden]], såsom den franskmændene syntes at have om afrikanske ingeniører, ikke skulle diskuteres ud fra [[Kognition|kognitive mål]], men derimod kulturelle praksisser, dvs. at graden af og rigtigheden af viden ikke er et spørgsmål om evnen til at omsætte og sammensætte information men derimod et spørgsmål om den kontekst hvori viden er skabt, lagret og kommer i anvendelse. Hvordan former [[Socialt netværk|netværk]], kultur og historie måden, man udleder konklusioner?<ref>{{Cite news|url=https://www.theguardian.com/world/2022/oct/10/bruno-latour-obituary|title=Bruno Latour obituary|last=Jeffries|first=Stuart|date=10. oktober 2022|work=[[The Guardian]]|access-date=17. oktober 2022}}</ref> Det er under dette studie, Latour især tilegner sig [[Etnografi|den etnografiske]], [[Kvalitativ metode|kvalitative metode]], da han udfører 130 [[Interview (researchteknik)#Former for interviews|semistrukturede interview]] med en kollega af både afrikanere og europæere forskellige steder i ledelseshierarkiet. De foretog en [[indholdsanalyse]] og kortlagde nøgleord, motiver og [[argumentation]]sformer.<ref name="Schmidgen2015" />{{Rp|20}}
Filosofi Samfund Uddannelse Samfundsvidenskab Antropologi Universiteter Undervisning